ཕོ་རོག་གི་ཚང་ནི་སྤྱིར་བཏང་དུ་སྡོང་མགོ་དང་བྲག་ངོས་སུ་སོགས་སུ་བཅོས་ཡོད་ཅིང་མཚམས་ལན་རེར་དགོན་སྡེ་སོགས་འཛུགས་སྐྲན་རྙིང་བའི་ཀ་མགོ་རུ་བཅོས་ཡོད་པའང་ཡོད།ཚང་ནི་དཀར་ཡོལ་གྱི་དབྱིབས་སུ་ཆགས་ཤིང་ཕྱི་དབྱིབས་ཞིབ་ཚགས་མིན་ལ་བོངས་ཚད་ཆེ།ནང་ངོས་ཀྱི་ཚངས་ཐིག་ལ་ཕལ་ཆེར་སྨི་ཡོད།སྡོང་བོའི་ཡལ་ག་སྦོམ་པོ་སོགས་ཁུར་འོངས་ནས་བསྐྲུན་པ་ཡིན་ཞིང་ཕྱི་ངོས་ནི་སྡོང་རྩ་དང་སྡོང་ཤུན།འདམ་སོགས་ཡིན།ནང་དུ་སྒྲོ་སྤུ་དང་ཞིབ་བུར་བཏགས་པའི་སྡོང་ཤུན་སོགས་བཏིང་ནས་སྙི་མོར་བྱས་ཡོད།མོ་བྱ་གཅིག་གིས་ཐེངས་རེར་མདོག་ལྗང་ཁུ་ཐོག་ཏུ་ཁྲ་ཐིག་ཡོད་པའི་སྒོ་ང་གསུམ་ནས་བདུན་གཏོང་བ་དང་སྒོ་ང་རུམ་པའི་དུས་ཡུན་ནི་ཉིན་བཅོ་བརྒྱད་ནས་ཉིན་ཉེར་གཅིག་ཡིན།སྒོ་ང་ནི་མོ་བྱས་རུམ་པ་དང་ཕོ་བྱ་ཡིས་འགྲམ་ནས་བྱིའུ་ཕྲུག་ལ་སྲུང་སྐྱོབ་བྱེད་པ་ཡིན།བྱིའུ་ཕྲུག་སྤྱིར་བཏང་དུ་བྱ་ཚང་ནས་ཟླ་གཅིག་རིང་སྡོད་ཅིང་ཟླ་དྲུག་ལོན་ན་ཕ་མ་གཉིས་དང་བྲལ་ནས་རང་ཚུགས་ཀྱི་འཚོ་བ་རོལ།ཕོ་རོག་གི་སྒོ་ང་གཏོང་བའི་དུས་ཚོད་ནི་ཟླ་གཉིས་པ་ཡིན་ཞིང་མཁའ་དབུགས་ཅུང་འཁྱག་པའི་རང་རེའི་བོད་ཀྱི་ས་ཆ་ན་ཕེལ་ཆེར་ཟླ་བཞི་བའི་ནང་གཏོང་བ་ཡིན།